Fjárhagsáætlun sveitarfélagsins Dalabyggðar fyrir næsta ár og næstu þrjú ár var samþykkt við seinni umræðu á fundi sveitarstjórnar þriðjudaginn 17. desember sl . Þar er gert er ráð fyrir að rekstarniðurstaða Dalabyggðar verði lítillega jákvæð á hverju ári á áætlunartímabilinu . Skuldahlutfall verði áfram um 70% , það er að meðtöldum lífeyrisskuldbindingum , og að fjárhagsleg viðmið sem sett eru fram í sveitarstjórnarlögum séu þannig uppfyllt . Til að þetta sé mögulegt þarf að sýna töluvert aðhald í rekstri sveitarfélagsins , segir í bókun frá fundinum . Á árinu 2014 er gert ráð fyrir að heildartekjur A - og B-hluta sveitarsjóðs Dalabyggðar verði um 664 millj. kr. en heildargjöld án fjármagnsliða um 643 millj. kr . Fjármagnsliðir verða neikvæðir um 20 milljónir króna og rekstrarniðurstaða samstæðu jákvæð um rúma eina milljón króna . Áætlað er að rekstarniðurstaða A-hluta verði jákvæð um 2,6 millj. kr . Fjárfest verður samkvæmt áætluninni fyrir 38 milljónir og ný lántaka verður allt að 35 milljónum króna . Gert er ráð fyrir að á næsta ári verði komið upp aðstöðuhúsi á íþróttavelli í Búðardal , urðunarstað í landi Höskuldsstaða , endurnýja aðstöðuhús á tjaldsvæði í Búðardal , ljúka endurbótum utanhúss á Dalabúð og stjórnsýsluhúsi og byrja á fráveitukerfi í hesthúsahverfi . Gert er ráð fyrir að leik - og tónlistarskólagjöld og mötuneytisgjöld hækki um 2,5% en aðrar gjaldskrár hækki almennt um 4,2% . Í fjárhagsáætluninni er gert ráð fyrir að framlegðarhlutfall verði um 7% og handbært fé í árslok 2014 verði um 30 milljónir króna .